Ich, Jos Spiller von Zug, zü disen zyten vogt ze Baden, vergich offenlich und tuͦn kund menglichem mit disem brief, als von der spen̄e und zweytraͤcht wegn̄, so
dān sind untz har gewesen zwûschent disz nächgñtn̄ partyen: ✳ namlich den erwirdign̄, geistlichen fröwen des gotzhus ze Kùngszvelden, minen gnaͤdign̄ fröwen,
an einem, ✳ dem spytal ze Baden, an dem andnˀ, ✳ und Ruͤggern Trûlleren, von Aröw, von der hoͤfen wegn̄ ze Byrmistorff, als zü dem dritten teil, ✳ herlangt un̄ ruͤrt
von der zehenden wegen ze Birmistorff, ✳ dar umb sy sich nü als uff disen hûttigen tag, datū dis briefs wyset, zü allen obgnt̄n partyen eines frùntlichen tags har gen
Birmistorff vˀfangen haben mit einander zeleistn̄, ✳ namlich Hanman Meyger, jetz hofmeistˀ ze Kûngszvelden, mit ettlichen hˀren und sust andnˀ erbnˀ lûten in namen
miner obgnt̄n gnaͤdign̄ fröwen von Kûngszveldn̄, ✳ Hans Mûller züm Wildenman, jetz schultheisz, Uͦlrich Klingelfùs, alt schulths̄, und Hans Hûnenberg, jetz spitalmeister
ze Baden, in namen des egeruͤrtn̄ spitals daselbs ze Baden, und der egenant Ruͤgger Trûllerey fûr sich selbs und von der hoͤfen wegn̄, ✳ und also des aller erstn̄: do ûberkàment alle obgenāt partyen miteinander frûntlich und guͤtlich, das sy erber lûte, so darumb dar bruͤft und gebitten wärent, zü einer kuntschaft legen woͤlten, zeverhoͤren. ✳ und wen̄ den̄ soͤliche kuntschaft geleit und verhoͤrt wurde, ✳ waͤre dan̄ sach, das sy durch soͤlich kuntschaft frûntlich in eins komen moͤchten, waͤr mit heil. ✳ mòcht
aber das nit gesin, ✳ so soͤlt und moͤcht jeglicher teil den̄ daruff fûrbringen und reden, wez er dan̄ getrùwte ze geniessen ꝫcꝭ. und bätent mich, obgn̄tn vogt, flissentlichen
mit ernst zü allen obgnt̄n teilen, das ich die kuntschaft eigenlich verhoͤren woͤlte umb des willen, ob sy jendˀt mit frûntschaft ûbertragen und in ruͦw, in fride komen
und gebrächt moͤchtent werden. ✳ soͤlich ir gebette ich sy nù erot und guͤtlich erhort und hab die kuntschaft also verhoͤrt und mit sonderheit jeglichen allein fùr mich
und alle obgenant teil besandt und im bevolhen by sinem eyde, so er mir geschworn hät, als ob er dar nàch sweren soͤlt, der des nit enberen woͤlt, darumb ein gantz lutˀ
wärheit ze sagen, ✳ was im har inne zuͦ wissen waͤre, niemant ze lieb noch ze leid, weder durch gewins noch verlurstz, noch sust durch deheinerley sach, ✳ in sonders durch
des blossen rechten willen alles ungevaͤrlich. ✳ und do ich nü soͤlich kuntschaft eigenlich verhort in obgn̄ter mäsz und die luter ingeschrift genomē hatt, ✳ do kament
alle obgenāt ꝑarthyen luter und gentzlich mit einander in eins. ✳ und beducht sy die kuntschaft so redlich und so einhellig sin, ✳ das sy derselbn̄ kuntschaft zü allen teilen,
als sy vorgenemet sind, gentzlich und gar gelöptent und och da by begertent ze beliben, jetz und hienäch, jemer mere ewenclich än alle arg intraͤg und inbrùch,
ane alle untrûw und gevaͤrde. ✳ und also erfand sich näch der obgenantn̄ kuntschaft, so erberlich und redlichē von erbnˀ lùten, die dan̄ von allen obgn̄tn ꝑtyen
dar gebotten wurdent, und darumb seitent in der mäsz als dan̄ luter und mergglich hienäch geschribn̄ stät, dem ist also: ✳ item der Rosen Hoff und der Hindˀ Hoff,
die gebent dem spitäl von Baden und den hoͤfen zehendn̄ und teillent den mitteinander, ussgenomen die rûtinen, die gend der kirchen zehenden. item des
Kûntners guͦt, sind dry schuͦppassen, hät jetz der Ersam und Hans zür Kinden, da gehoͤrt der kirchen der dritteil, das zehendn̄ und die zwen teil dem spitäl,
und den hoͤfen teillent sy mitteinandˀ. ✳ item Bollingers huͦb und des Seilers huͦb geben dem spytal und den hoͤfen zehendn̄, teillent sy mitteinander. item des
Brûgels huͦb und des Bluͦmen huͦb gebent öch dem spytäl und den hoͤfen zehendn̄, teillent sy mit einander. ✳ item Bruneggˀs guͦt, dz Siglistorffs was, ist
Uͤlis Webers, teilet, git öch dem spital und den hoͤfen zehenden, teillent sy mitteinandˀ, ussgenomen ein aker, lit dar inn, genant dz Uffgend Aͤckerly, ist ein halb
juchart, git der kirchen zehenden. ✳ item Uͤly Webers guͦt, das des Strässers was, git dem spital und den hoͤfen zehndn̄, teillent sy mitteinandˀ. ✳ it₎ Ûttikons guͦt,
das der Brunegger buwt, git öch dem spital und den hoͤfen zehenden, teillent sy miteinandˀ, ussgenomen ein acker uss dem selben guͦt, genant der Sutˀ Acker,
ist ein halb juchart, git der kirchern zehenden. ✳ item das Wygen lehen, das jetz Heini Brûgel hät, git och dem spital und den hoͤfen zehend₎, teillent mit einandrˀ. ✳ item
Bertschis zur Kinden guͦt, das jetz Hans zür Kinden hät, git dem spital und den hoͤfen zehenden, teillent mit einandˀ. ✳ item Lobemans Guͦt, dz jetz Hans zür Kindn̄ hät,
git dem spital und den hoͤfen zehendn̄, teillent mit einandˀ. item das guͤtly an den Lewbrer, dz der Volmar buwt, git och dem spital und den hoͤfen zehend₎, teillent
mit einander, ussgenomen zwey kleini mattbletzli, sind by einer vierdenteil eins mansmad, gelegen im Bruͤl, git der kirchē zehenden, ein juchart ackers, gelegn̄
vor in der Hard, git halb der kirchen zehenden und halb dem spital, und den hoͤfen teillent miteinander. ✳ item des Sigristn̄ Guͤtly git dem spital allein zehenden.
item Lobenmans Guͦt, das Ruͤdy Brûgel buwt, git dem spital allein zehenden, ussgenomen der acker in Lachen, git der kirchen zehndn̄. ✳ it₎ und die Rùnsmatt
git dem spital, und den hoͤfen zehendn̄ teillent mit einander. item zwo huͦben, in Rietten gelegn̄, die Uͦly von Taͤttwil und Etter Uͦly, saͤlig, innhettn̄, gend dem spital
allein zehend₎. item klein Cuͦnis guͦt, dz Ruͤdy Ackerman innhett, git och dem spital allein zehendn̄. item Dossenbachs acker, genant der Spitzacker, gelagen vor
in der Hart, git dem spital allein zehnd₎. item ein acker, hett jetz Uͤly Weber, lit ind der Vell, ist ein guͤti juchart, git och dem spital allein zehnd₎ .✳ und do nù disz
alles, so obgeschribn̄ stät, näch diser redlichen kuntschaft gelûtrot und underscheiden ward, nach aller obgenanter partyen benùgen, ✳ do begert jeglichˀr teil fùr sich
selbs diser lûtrung eines briefs under min, des obgn̄tn vogtz, insigel, dz ich inen die geben und vˀsigeln woͤlte, umb des willen, dz sy jetz und hienäch miteinander
dester bas in ruͦw und in frûntschaft belibn̄ moͤchten. ✳ und won ich, obgenantˀ vogt, zü allen zyten ze frid und gemach geneigt bin, so hab ich jeglichem obgn̄ teil
näch ir begirde einen brief diser lûtrung, von wort ze wort als obgeschribn̄ stät, geben und min eigen insigel von ir aller gebett wegn̄ offenlich gehenkt an ✳
disen brief, doch mir minen erbn̄ und nächkomen, in allweg unschaͤdlich, ✳ der gebn̄ ist am nëchstn̄ frytag vor sant Symons und Judas tag, der heiligen
zwoͤlfbottn̄, als man zalt von Cristi gebûrt tusent vierhundert drissig und im sibenden jaren. ✳